JohanHeinsen/ENO huggingface dataset:
Aalborgs Stifts Adresseavis, 1818-09-21
Auctioner. Den her i Thisted værende Kongelig priviligerede Garveriegaard, tilhørende Hr. Capitain von Sandbechs Opbudsboe med tilhørende Garverie Indretning og Jnventarium, bliver stillet til offentlig Auction, som afholdes i selve Gaarden, 1ste Gang Løverdagen den 2den October førstkommende om Eftermiddagen Kl. 2. Garveriet har, med Hensyn til dets Drivt, en særdeles fordeelagtig Beliggenhed, og Gaardens Bygninger bestaae af 4 Længder, hvoraf det ene Huus er isoleret fra de andre Bygninger; ligesom dertil er rummelig Gaardsplads, 2de Hauger og 2de Brønde med Pomperedskaber. Conditionerne som vil blive fordeelagtige for Kiøberne, blive bekiendtgjorte paa Auctionsstedet, og ere 8 Dage før Auctionen til Eftersyn paa mit Contoir. Thisted den 1ste September 1818. Lützhøft.
Aalborgs Stifts Adresseavis, 1818-09-21
Løverdagen den 3die October næstkommende Formiddag Kl. 10, bliver ifølge det Kongelige Rentekammers Ordre foretaget Auction paa Herredsfoged-Contoiret i Sæbye, over den Hans Majestæt Kongen tilhørende Jagtrettighed i Dronninglunds og Taars Sogne, dog med Undtagelse af Drøninglunds Skov og Sæssing Bye i Taars Sogn, til Bortforpagtning paa 10 Aar, efter de Conditioner, som paa Auctionsstedet nærmere vil vorde bekiendtgjorte. Sæbye den 16de Septbr. 1818.
Aalborgs Stifts Adresseavis, 1818-09-21
J Auctionsdirecteurens Fraværelse Mørch, constitueret.
Aalborgs Stifts Adresseavis, 1818-09-21
Da Kiøbmand Frantz Holms iboende Gaard No. 128. ved Vesteraae her i Byen, ikke blev solgt ved de derover anstillede 3de Auctioner, saa bliver bemeldte Gaard, efter Udlægshaverens Begiering, og ifølge den over oftmeldte Eiendom passerede Omvurdering, atter stillet til en fierde Auction, der er berammet at afholdes i Gaarden selv den 14de October næstkommende, Formiddag Kl. 10. Til hvilken Tid og Sted Liebhaberne indbydes. Aalborg den 17de September 1818. Wølfferdt, const.
Aalborgs Stifts Adresseavis, 1818-09-21
Torsdagen den 22de October førstkommende om Formiddagen Kl. 10 slet, afholdes første Gang offentlig Auction i og over Kiøbmand Frederik Schierups Opbudsgaard, beliggende paa Hiørnet af Slots= og Bredegade her i Aalborg, og de staaer af: a) 14 Fag, 2 Etager høi, Muur- og Bindingsværk med Siden til Bredegaden, og Enden til Slotsgaden, indrettet til Beboelse. b) 8 Fag, 2 Etager hør, Muur- og Bindingsværk, med en Tilbygning paa 7 Fag, en Etage, alt til Slotsgaden, indrettet til Beboelse. c) 8 Fag, 2 Etager høi, Muur og Bindingsværks Bygning, samt 2 Fag et Loft, alt i østre Side af Gaarden, indrettet til Huusholdningsbrug. d) 4 Fag, et Loft høi Huus, paa samme Side og af samme Bygningsmaterialier, indrettet til Tørvehuus og Rullestue m.v. e) Et Tørvehuus norden i Gaarden, med Enden til Slotsgaden, 10 Fag, 2 Etager høi, af Muur- og Bindingsværk, med en Frontspids til Gaarden over : Fag, indrettet til Pakboder, Kornlofter og Stald. f) Sønden for sidstmeldte, 4 Fag, et Loft høi Huus, at Muur- og Bindingsværk, hvorudi er Portindkiørsel. Hvilket herved, i Overeensstemmelse med Placaten af 22de April 1817, bekiendtgiøres 3de Gange efter hinanden i Aalborg Stifts Aviser og Statstidenden, til behagelig Underretning for Lysthavere, og iøvrigt til enhver Vedkommendes Efterretning. Aalborg den 16de September 1818. Wølfferdt, const.
Aalborgs Stifts Adresseavis, 1818-09-21
Den Gaard i Sønder Harritzlev Sogn og Bye, forhen under Aastrup Gods, som Poul Michelsen Hvide gaard har kjøbt fra bemeldte Gods, og staaer for Hartkorn Jordskyld 5 Tdr., bliver med tilliggende Eiendomme, og dette Aars Avl af Høe og Korn, bortsolgt ved en eneste Auction, som foretages i Gaarden selv Onsdagen den 30te, i denne Maaned Kl. 10 Formiddag, hvorhos samme Tid, enten separat eller samlet med Gaarden, bortsælges en derfra af Slagter Christopher Gerlach kiøbt, under fornævnte Hartkorn indbefattet Parcel, og et ved Gaarden of ført Huus; alt under billige Pengevilkaar og uden flere Auctioners Holdelse, da det eller de giørende Bud ved Hammerslaget eller Hammerslagene, approberes. Saasnart de faste Eiendomme ere solgte, bortsælges samme Dag den ved Gaarden værende Besætning, Ind- og Udboe, bestaaende blandt mere af Bester, Køer, Vogne, Plove, Harver, Gaardsredskaber, en Jern Bielægger og noget Kiøkken- og Bryggertøi. Hiøring den 7de September 1818. S. Poulsen.
Aalborgs Stifts Adresseavis, 1818-09-23
England.
Aalborgs Stifts Adresseavis, 1818-09-23
Hendes Majestæt skal efter den sidste Bulletin, befinde sig noget bedre og der er opfundet en Jndretning, hvorved det giøres Høistsamme noget lettere at ligge uden forøgede Smerter. Hun havde i Forveien, som allerede meldt, tilbragt 10 Nætter og Dage i sin Lænestol.
Aalborgs Stifts Adresseavis, 1818-09-23
Den bekiendte Spafields=Taler Herr H. Hunt faaer nu en Jnjurieproces med en Avisskriver, Udgiveren af Observer, Herr Vincent George Dowling, som han gik ind til den 8de Dennes, paa hans Avis-Contor, og ikke allene overfusede ham med de gemeeneste Skieldsord, men gav ham endog et Par saakaldte Engelske Sop gener. Dowlings Klage blev af de Edsvorne antagen den 10de og Sagen vil blive paadømt endnu i denne Retssession. Allerede i Julii Maaned havde disse samme to Mand en Slagsmaals-Affære, da nemlig Dowling gik hen paa Pladsen, hvor Hunt stod og samlede Stemmer ved Westminsters Parlamentsvalg, og gav ham der nogle Pidskeslag over Ryggen og om Ørene, hvilken Sag dog blev bilagt.
Aalborgs Stifts Adresseavis, 1818-09-23
De sidste Efterretninger fra Ostindien lyde meget gunstigen for Englænderne, som nu nok have bragt alle deres Fiender til Underkastelse, undtagen Bajee Row (forhenPeishwa eller Marat Keiser) og en af Rajah af Nagpoares Statholdere, der er stødt til ham med 10000 Mand, en Generalerne Smith og Peitzler ville snart sønderknuse dem.
Aalborgs Stifts Adresseavis, 1818-09-23
Nordamerika. Offentlige Blade herfra indeholder den uventede Nyhed: at Fæstningen Pensacola igien rømmes af Nordamerikanerne, da Spanien der holder et tilstrækkeligt Antal Tropper, for at tæmme Jndianerne, og General Jackson ikke allene har overtraadt, men endog handlet lige imod sine Jnstruktioner.
Aalborgs Stifts Adresseavis, 1818-09-23
Blandede Efterretninger. J afvigte Aar 1817 er paa de kongelige Skibsværfter i Plymouth forbrugt 7300 Egetræer. Leverance af store Qvantiteter Tømmer er contraheret, som nu allerede tildeels er underveis fra Dalmatien og endogsaa fra Africa. Man har befundet stor Tømmer Besparelse derved, at man nu betaler Arbeidsfolkene for hvert Stykke istedetfor den forhen brugelige Maade, at betale dem dagviisTyskernes Maade at uddrage Efterretninger af fremmede Blade om udenlandske Riger og Steder, og sammes Jndretninger, maa nok sommetider være lidt uefterrettelig. J det Mindste er det paafaldende, at Hamborger Correspondent No. 146, i nogle Efterretninger om Fredriksværk, hvilke tydeligen skiønnes at være uddragne af Kiøbenhavns Skilderi, har tilføiet til Underretning for sine Læsere: "Fabrikken ligger i en yndig Egn ved Liimfjorden i Nærheden af Sundet". At slig en Bommert kan indløbe i et saadant Blad, som Correspondenten efter sin Natur i det Mindste burde være, det er næsten utroligt; men latterligt var det, naar Samleren af fornævnte Blad forleden vilde giøre sig lystig over, at en Fransk Journalist anmærkede ved Navnet Gøttingen, at samme ligger i Saxen; thi naar man ikke veed bedre Besked selv, og sandsynligvis intet andet Saxen kiender, end det for faa Aar siden oprettede Kongerige, der kaldes Saxen, men for en stor Deel ikke ligger i det egentlige Saxen, der nu mest udgiør de Hannoverske og nogle Preussiske Lande, saa burde man afholde sig fra at giøre Nar af Andre.
Aalborgs Stifts Adresseavis, 1818-09-23
J Skutari (Albanien, ved det Adriatiske Hav) har Pesten grebet saa stærkt om sig og antaget en saa ondartet Karakter, at den daglig bortrykker 100 -150 Mennesker.
Aalborgs Stifts Adresseavis, 1818-09-23
J Spidsen for det Bayerske Ministerium staaer nu igien den for ikke længe siden afskedigede Greve af Montgelas.
Aalborgs Stifts Adresseavis, 1818-09-23
Det dramatiske Selskab i Christiania opførte Mandagen den 7 Septbr. til Bedste for Trængende, Komedien de pudseerlige Arvinger, og en Epilog, i Anledning af Kongens Kronning.
Aalborgs Stifts Adresseavis, 1818-09-23
Siden Jeraliterne i de preussiske Stater have erholdt Borgerret, er det Embedsmændene sammesteds forbuden at anføre Benævnelsen: "Jøde" i de mosaiske Troesbekienderes Reisepasser. En af disse, en Brændeviinsbrænder, kom nylig fra en lille Bye i Preussen til Hamborg og foreviiste sit Pas, hvori Personen var benævnet saalunde: "N. N. gammeltestamentarisk Brændeviinsbrænder". - Dette Pas er seet af flere troværdige Personer.
Aalborgs Stifts Adresseavis, 1818-09-23
Den norske Armee har anlagt 3 Dages Sorg i Anledning af General v. Kroghs Død.
Aalborgs Stifts Adresseavis, 1818-09-23
Indenlandske Efterretninger. Af den til Qvartalscoursens Bestemmelse allernaadigst anordnede bestandige Committee er, under 19de Septbr., bemeldte Cours, for næstkommende October, November og December Maaneder, i Overeensstemmelse med de i Placaten af 30te Juli sidstleden allernaadigst foreskrevne Regler, bestemt, ligesom for August og September Maaneder, til 250.
Aalborgs Stifts Adresseavis, 1818-09-23
Den 16de Dennes modtog Hs. Majestæt, paa Frederiksberg Slot, i en privat Audients, af den Kongelige Spanske Minister, Ridder Ynardy y Ysquierdo, det gyldne Flieses Ordenstegn og Klæde, som Hs. Catholske Majestæt havde tilbudt Hs. Majestæt, som et Beviis paa sit Venskab, og paa den gode Forstaaelse mellem begge Monarker.
Aalborgs Stifts Adresseavis, 1818-09-23
Elephantordenen er under 29de f. M. bleven afsendt til Madrid, hvor den Kongel. Gesandt ved det Kongel Spanske Hof overleverede den til Hs. Catholske Majestæt, til Beviis paa, hvormeget Priis Hs. Majestæt Kongen sætter paa det Venskab, der hersker mellem begge Monarkerne, og hvormeget Høistsamme ønsker at vedligeholde den gode Forstaaelse, der saa lykkeligen finder Stedmellem begge Regeringerne.
Aalborgs Stifts Adresseavis, 1818-09-23
Under 5te September har det allernaadigst behaget Hs. Majestæt Kongen, igiennem Departementet for de udenlandske Sager, at beskikke Professor Peter Olaus Brøn sted, Ridder af Dannebrogen, til Kongelig Hofagent i Rom.
Aalborgs Stifts Adresseavis, 1818-09-23
Orlogsfregatten Minerva kom fra Vestindien ind paa Kiøbenhavns Rede den 9de September.
Aalborgs Stifts Adresseavis, 1818-09-23
Fregatten Diana, som commanderes af Capt. Svendsen, er den 15de September lagt ud paa Rheden og den 17de September gaaet under Seil til Vestindien. Et Keiserlig Russisk Orlogsskib og 3 Fregatter er kommen paa Kiøbenhavns Rhed, fra Nordsøen, den 17de Dennes. Justitsraad Nielsen (Stutmester), Professor Viborg, og Ridejunker von Røepstorff skulle, efter Tyske Blade, med det første foretage en Reise til Arabien for at indkiøbe Heste for Kongelig Regning til Racens Forædling.
Aalborgs Stifts Adresseavis, 1818-09-23
Ved Licitationen, som blev afholdt den 9 d. M. i det Kongel. Rentekammer over Kornvare til Brug for Søe og Land=Etaten, blev paa nærmere Approbation liciteret Rug fra 6 Rbd. 5 Mk. 8 sindtil 7 Rbd. 5 Mk., toradet Byg til 7 Rbd., Ærter til 6 Rbd. 2 Mk. 8 s. og Havre, til 4 Rbd. 3 Mk. Tønden. Alt i rede Sølv. Rugpriserne ere ellers blevne noget høiere, nemlig østersøisk 10 1/2 a 11 1/2 Rbd. og Jydsk 9 a 9 1/2 Rbd. N. V. Tønden. Breve fra St. Croix af 28de Juni melde, at Handelen ligger og Velstanden er i Aftagende paa vore vestindiske Besiddelser, men iøvrigt hersker der god Sundhed.
Aalborgs Stifts Adresseavis, 1818-09-23
Man har uophørligen havt Regn med Torden, hvoraf man formoder at blive fri for en Orcan. Sukkerhøsten, lover at blive meget god.
Aalborgs Stifts Adresseavis, 1818-09-23
J forrige Uge solgtes ved Auction de for det asiatiske Compagnies Regning med Skibet Frederik den den Siette, Capitain Jensen, fra Ostindien hidkomne Vægtvarer og Ballegods. Priserne vare i Giennemsnit for Jngefær 18 Rbs. Pundet, for Jndigo 25 a 26 Rbmk. Pundet, for Salpeter 18 Rbdlr. pr. 100 Pd., for Bomuld 2 Rbmk. 14 s. Pundet; alt rede Sølv. De hvide Varer, hvoraf der vare 1000 Baller, gik, paa de plettede nær, ind igien. Reisende have lagt Mærke til, at Aarhuus har faaet mange skiønne Bygninger siden 1806, og hvortil den større Handel nok meest har bidraget, imedens Randers, som ingen Søfart havde under Krigen, har erholdt et mere gammeldags Udseende. Det kommer nu an paa, om den gode Beliggenhed, som Aarhuus har for Seiladsen, ogsaa i Freden kan veie op mod de Fordele, som Randers har af at ligge midt i den frugtbareste Deel at Landet. (Skilderiet.) Det er en sand Fornøielse at see de mange unge, store og velskabte Heste, der passere Coldingbro, naar der har været Marked i Nørrejylland. Man faaer ved denne Leilighed et tydeligt Begreb om den Skat, Danmark eier, blot i sine smukke og kraftfulde Hesteracer. (S. Bl.) Det synes at Slottene i Nørrejydland have haft en ublid Skierne. Den ulykkelige Jldsvaade paa Coldinghuus er endnu i frisk Minde, af Skanderborgslot er kun Kirken tilbage, i Randers seer man blot Slotshaugen, hvor det bekiendte Dronningborg stod. Ved Coldinghuus slot finder den Reisende endnu adskillige Mærkværdigheder.
Aalborgs Stifts Adresseavis, 1818-09-23
De forgyldte Jndscriptioner i Ruinerne af Kirken have udholdt Luen. Man seer desuden Marmorgangen, Trav pen til Prædikestolen, og under Taarnet den i historisk Henseende saa mærkværdige Kjælder. Omkring Skanderborg findes den meest romantiske Natur i Danmark. (?"?) Den Fremmede glædes ved at see de mange bekrandsede Bakker og den speilklare, bugtede Sø, men den Danske henrykkes, naar han drømmer sig tilbage i fierde Christians Ungdomsaar, og troer at den haabefulde Prinds endnu lærer her at anføre Værnet for den kiere Fædrenekyst. - Naturen er vel endnu omtrent den samme som i hine Dage; men Slotspladsen vidner om de menneskelige Tings Forgiængelighed. Den Virksomhed og den Munterhed, hvorom Historien fortæller, vende no aldrig mere tilbage til det yndige Skanderborg. (S. Bl.) Dronning Margarethes Bylov fastsatte, at naar en Skyldners Bo, hvori der gjordes Udlæg, var utilstrækkeligt, skulde han overlades sin Creditor til Arbeide, og derved bleve mange Dagdrivere til nyttige Mennesker. Hvor ganske anderledes gaaer det til i vore Dage, Nu maa endog Creditoren arbeide for Debitoren, naar denne ikke kan eller vil betale; thi vil han ikke ganske give Slip paa sin Fordring, saa er det eneste, der bliver ham tilovers, at sætte sin Skyldner i Slutteriet; men der maa han, som bekiendt, føde ham, altsaa arbeide for ham. Ogsaa kunde, efter Margarethes Lov, Debitoren, som ei betalte sin Gield, ikke forlange andet, end at der forelagdes ham Laugdag, og naar han saa ikke betalte, gjordes uden videre omstændigheder Udlæg i hans Bo; han fik ingen Commissairer deri, under hvis Bestyrelse han, uden at betale nogen af fine Creditorer en Skilling, kunde passere for en reel Mand og endog giøre ny Gield. (S. Bl.)
Aalborgs Stifts Adresseavis, 1818-09-23
Paa en vis Herregaard i Hadsherred skal der for Tiden befinde sig tre Piger og to Jomfruer i saa velsignede Omstændigheder, at de Alle inden denne Maaneds Udgang vente sig i Barselseng. Det mærkeligste derved er, at Kudsken der paa Gaarden beskyldes for at have forført alle disse fom Møbørn, hvilket sandsynligviis altsaa maa være gaaet for sig næsten paa en og samme Tid. (Aarhus Avis).
Aalborgs Stifts Adresseavis, 1818-09-23
En sørgelig Mærkværdighed har i denne Tid havt Sted, i Lyngbye Sogn ved Grenaae. Tvende unge Mennesker den Ene 29, den Anden 33 Aar. Begge Krøblinge, have hængt sig selv; den Første den 25de August ved Middagstid, den Sidste næste Morgen Kl. 6 a 7, uden at det er sandsynligt, at den Enes Hensigt kunde være den Anden bekiendt, da de opholdt sig paa forskiellige Steder og ikke pleiede nogen Omgang. Begge have i deres Ungdom nydt Understøttelse af Fattigkassen. Paa dens Bekostning var den Første bleven oplært i Skræderhaandværket og kunde nu ernære sig selv. Den Sidste har i adskillige Aar tient som Staldkarl paa Lykkesholm. Trang har da ikke kundet forlede dem til dette Skridt. Paa deres foregaaende Levnet og Forhold har ingensinde været Aarsag at klage. De ere nu Begge hensatte i een Grav.
Aalborgs Stifts Adresseavis, 1818-09-23
En Pige i Hobye, ved Nakskov, som var frugtsommelig, har skudt sig selv med et Gevær, som stod i hendes Kiærestes Kammer.
Aalborgs Stifts Adresseavis, 1818-09-23
Aalborg. Breve fra Kiøbenhavn melde, at den som Videnskabsmand og Digter fordeelagtig bekiendte Hr. Pastor Nikolai Frederik Severin Grundtvig skal allernaadigst være kaldet til residerende Capellan for Frue Menighed i Aalborg og Sognepræst for Annexet Sønder-Tranders, med hvilken Efterretning man ikke skulde undlade herved foreløbig at glæde bemeldte Menig beder.
Aalborgs Stifts Adresseavis, 1818-09-23
Kiøbenhavns Børs den 18de September. Cours. Hamb. 2 M. 253, a vista 258. Amsterdam 2 M. - , a vista - . London 2 M. - Rbd. 1 s. Paris, Specier 262. - Specier solgtes til 15 Mk. 13 s., for Commiteesedler blev givet (foruden Rente) 98 1/2 pr. 100; Oblig. 93. Norske Rigsbanksedler 21 1/2 a 22. Svenske Sedler 70 s. - Disconto 6 PC.
Aalborgs Stifts Adresseavis, 1818-09-23
Ledige Embeder. under det danske Cancellie: Uldum og Langskou Sognekald i Ribe Stift, 250 Rbdlr.
Aalborgs Stifts Adresseavis, 1818-09-23
Befordringer og Afgang. Under det danske Cancellie: Den 9de Septbr. er Borgmester og Byefoged i Aarhuus, Cancellieraad J. L. Schumacher, beskikket til Herredsfoged og Skriver i Woer, Nimb Herreder, under Aarhuus Amt; Auditeur og Regimentsqvarteermester ved det jydske Jægercorps, Overauditeur D. T. Lawætz, til Byefoged og Byeskriver i Nyborg; Auditeur ved danske Livregiment, Overauditeur H. A. Fleischer, til Borgmester og Byefoged i Aarhuus; personel Capellan S. P. Lassen til Sognepræst for Østrup og Hindstrup Menigheder i Fyen.
Aalborgs Stifts Adresseavis, 1818-09-23
Hals den 18de Septbr. Jndkomne, Jensen fra Østerrisøer. Ellegaard fra Sønderborg. Steenbok fra Flensborg. Tanggaard fra Odense. Afseilede, Mogensen til Faaborg. Den 19de. Afseilet, Sørensen til Hamborg. Den 20de. Jndkomne, Nissen og Rønne fra Kiøbenhavn. Pallesen fra Kønigsberg. Biørnsen fra Østerrisøer. Hansen fra Gothenborg.
Aalborgs Stifts Adresseavis, 1818-09-23
Bekiendtgiørelser. Ved en blid og rolig Död bortkaldte den Almægtige i Na Kl. 3 min elske Johannes Frisch, fra denne Verdens Trængsler til et bedre Liv, efter 12 Dages haard Sygdom, i hans Alders 33te og vort Ægteskabs 7de Aar. En Moder begræder Tabet af sin eneste Sön, fire smaa Börn deres Fader og Forsörger, og jeg mistede Alt, hvad der udgjorde mit Livs Lykke. Dette for mig saa smertelige Dödsfald, blev det min sörgelige Lod at bekiendtgjöre herved for fraværende Paarørende og Venner. Forvisset om Enhvers Deeltagelse i min grændselöse Sorg, frabedes Bevidnelse. Aalborg den 21de September 1818. L. Frisch, födt Becker.
Aalborgs Stifts Adresseavis, 1818-09-23
Med høie Øvrigheds Tilladelse vil Konstneren Legat med sit Selskab have den Ære, Torsdagen den 24de September 1818, paa deres herværende Theater, at opføre store nye Linedandsninger, samt soperieusiske Luftspring, som bestaaer af et stort Divertissement i 4 Acter. 1ste Act, Begyndelsen, skeer med en Tyroler Exercits paa Linien. 2den Act, sopericusiske Spring og Positurer paa en Stage. 3die og 4de net, Harleqvins Kierlighed, eller Sukkerbageren, comisk Pantomme i 2 Acter. Skuepladsen er i Hr. Brygger Andkiers Gaard paa Nørregade. Priserne ere: 1ste Plads 4 Mk. 2den Plads 3 Mk. 3die Plads 1 Mk. 8 s. Indgangen aabnes Kl. 6; Begyndelsen skeer Kl. 7 præcise. Billetterne erholdes i vort Logi hos Hr. Brygger Andkier, saavelsom ved Indgangen. Billetterne gielde kun for den Dag de ere tagne. - Forinden forestillingen begynder muficeres paa Harpe, Fløite og Violin. Byg og Havre, falden fra den Engelske Kornmaskine, og atter ved samme omhyggelig reengjort, godt tienlig for alle Slags Fieder Kreature, er at erholde, det første a 3 Mk., og det sidste a 2 Mk. Skieppen, hos Aalborg den 23de Septbr. 1818. Jacob Kiellerup. Da det her i Byen den 13de i næste Maaned, og hvert Aars October holdende Marked, allene er et Qvægmarked, saa tilstædes ingen Handel af Udenbyes med Kramvare, eller Haandværksvare, saasom Hatte, Støvler og Skoe m.m., paa dette Marked, hvilket herved af mig, som Stedets Byefoged, kundgiøres til Efterretning for alle Vedkommende. Hiøring den 19de September 1818. S. Poulsen.
Aalborgs Stifts Adresseavis, 1818-09-23
Paa Veien fra Aalborg og ud paa Markedet er sin Eier frakommet et Stykke sorte Kniplinger. En blaa og hvid Bomuldstrømpe er funden paa Gaden ved Sukkerhuset. Finderen af Kniplingerne saavelsom Eieren af Strømpen, bedes at melde sig paa Addresse Contoiret.
Aalborgs Stifts Adresseavis, 1818-09-23
Paa Addresse-Contoiret faaes: bemærkninger ved Skriftet Løsagtighed er ingen Synd, af Jacob Andresen, heftet 3 Mk. Beviis at Jacob Andreasen foer med Usandhed og Vankundighed i sine bemærkninger mod Bogen mod Løsagtighed. Af J. Stochholm, Amtsprovst for Viborg Amts østre Deel, og Sognepræst for Vammen, Lindum og Bigum Menigheder; haves hos Hr. Boghandler R. Sadolin i Aalborg, for 5 Mk. N. V.
Aalborgs Stifts Adresseavis, 1818-09-23
At jeg har etableret mig her i Byen som Borger og Feldbereder har jeg den Ære at bekiendtgiøre for det ærede Publikum, saavel inden som udenbyes, der ville forunde mig deres Arbeide. Jeg har arbeidet paa Hr. Agent Galsters Fabrik i som Aar som Svend, og recommenderer mig alle Sorter Skind til Beredning. Den billigste Priis og redeligste Behandling skal være Formaalet for mine Bestræbelser. Aalborg den 14de September 1818. J. Schiødt, boende i Tiendeladen i Mad. Hausigs Sted.
Aalborgs Stifts Adresseavis, 1818-09-23
At Krammarkedet her i Thisted, som i indeværende Aars Almanak er bestemt til den 26de September, ikke afholdes den Dag, men den 25de September førstkommende, det bliver herved til Handlendes og andre Vedkommendes Efterretning, bekiendtgjort. Thisted den 6te September 1818. Lütshøft.
Aalborgs Stifts Adresseavis, 1818-09-23
Hos Undertegnede boende paa Algaden No. 415, udsælges bedste engelsk Bleghvidt, reven i hollandsk Linolie, til at male og anstryge med, for 4 Mk. pr. Pund. D. Maintzhusen, Maler og Lakerer.
Aalborgs Stifts Adresseavis, 1818-09-23
Proclama. De som maatte have noget at fordre i Toldbetient her i Byen Jacob Kocks til Stifterettens Behandling opgivne Boe, indkaldes herved med 12 Ugers Varsel til for mig at anmelde og beviisliggiøre deres paa Boet havende Krav. Horns Herredsfoged-Contoir i Fladstrand, den 19de Septbr. 1818. Jørgensen.
Aalborgs Stifts Adresseavis, 1818-09-23
Creditorerne i Handelsmand og Giæstgiver her i Byen, Christian Thranes til Skifterettens Behandling opgivne Boe, indfaldes herved med 12 Ugers Varsel, til formig, som Skifteforvalter i Boet, at anmelde og beviisliggiøre deres Fordringer. Horns Herredsfoged-Contoir i Fladstrand, den 19de Septbr. 1818. Jørgensen.
Aalborgs Stifts Adresseavis, 1818-09-23
Credi= og Debitorer i Stervboet efter afdøde Parcellisk Thomas Larsen Birk paa Biørnkter Mark, bliver herved med lovbefalet 6 og 12 Ugers Varsel, indkaldt til for Undertegnede Skifteforvalter i Boet, de første at anmelde og legitimere deres Fordringer, og de sidste at betale deres Gield. Arvingerne indkaldes med samme Varsel at legitimere deres Arveret.
Aalborgs Stifts Adresseavis, 1818-09-23
En Skiftesamling i Boet er berammet at foretages paa mit Contoir Mandagen den 28de Dennes Formiddag Kl. 10. N. Sundbye den 14de September 1818. J Skifteforvalterens Fraværelse Lund, Fuldmægtig og constitueret.
Aalborgs Stifts Adresseavis, 1818-09-23
Auctioner. Løverdagen den 24de October førstkommende om Formiddagen Kl. 10 slet, afholdes første Gang offentlig Auction i og over Skomager Peder Færchs Opbudsboes Huus med tilliggende have ved Roldbroen her i Byen. Hvilket herved i Overeenstemmelse med Placaterne af 22de April 1817 bekiendtgiøres 3de Gange efter hinanden i Aalborg Stifts Aviser og Statstidenden til behagelig Underretning for Liebhavere og iøvrigt til enhver Vedkommendes Efterretning. Conditionerne blive paa Auctionsstedet bekiendtgjorte. Aalborg den 16de Septbr. 1818. Wølfferdt, const.